《连日车行风寒》
宋代·汪梦斗

不奈凄风透敝裘，高眠车上被蒙头。自怜病骨生来弱，莫恨客途寒可忧。

雅操素持四不出，狂吟且和二宜休。家乡才喜清无暑，露下芙蓉一院秋。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。